Nariadenie Komisie (ES) č. 408/2001
z 28. februára 2001,
ktorým sa stanovuje výmenný kurz uplatniteľný na určité priame pomoci a opatrenia štrukturálneho alebo environmentálneho charakteru
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2799/98 z 15. decembra 1998, ktorým sa ustanovujú agromonetárne opatrenia pre euro [1],
so zreteľom na nariadenie Rady (ES) č. 1410/1999 z 29. júna 1999, ktorým sa ustanovujú podrobné pravidlá pre uplatňovanie poľnohospodárskeho menového systému pre euro v poľnohospodárstve [2], a najmä na jeho článok 2,
keďže:
(1) V súlade s článkom 42 nariadenia Komisie (ES) č. 2342/1999 z 28. októbra 1999, ktorým sa ustanovujú podrobné pravidlá pre uplatnenie nariadenia Rady (ES) č. 1254/1999 o spoločnej organizácií trhu s hovädzím a teľacím mäsom vzhľadom na schémy prémií [3], naposledy zmenené a doplnené nariadením (ES) č. 192/2001 [4], dátum predloženia žiadosti určuje určujúcu skutočnosť na daný rok, na ktorý sa prideľujú prémie pre zvieratá zahrnuté v systéme prémií v sektore hovädzieho a teľacieho mäsa. Tieto prémie sa prevádzajú na národnú menu v súlade s článkom 43 nariadenia č. 1254/1999 s použitím priemeru výmenných kurzov, vypočítaného v časovom pomere, platných v mesiaci december predchádzajúceho roku pridelenia.
(2) Podľa článku 4 ods. 2 nariadenia Komisie (ES) č. 2808/98 z 22. decembra 1998, ktorým sa stanovujú podrobné pravidlá pre uplatňovanie poľnohospodárskeho menového systému pre euro v poľnohospodárstve [5], naposledy zmenené a doplnené nariadením (ES) č. 2452/2000 [6], určujúca skutočnosť pre výmenný kurz v prípade čiastok štrukturálnej alebo environmentálnej povahy je 1. január v roku, v ktorom sa prijalo rozhodnutie o udelení pomoci. V súlade s článkom 4 ods. 3 tohto nariadenia, ktoré bolo zmenené a doplnené nariadením (ES) č. 1410/1999, výmenný kurz, ktorý sa použije, je priemerom výmenných kurzov platných počas mesiaca predchádzajúceho dátumu určujúcej skutočnosti, vypočítaný v časovom pomere.
(3) V súlade s článkom 12 nariadenia Komisie (ES) č. 293/98 zo 4. februára 1998, ktorým sa určujú určujúce skutočnosti na výrobky v sektore ovocia a zeleniny, navýrobky vyrobené z ovocia a zeleniny a čiastočne na živé rastliny a kvetinárske výrobky a určité výrobky uvedené v prílohe I k Zmluve ES a ktorým sa ruší nariadenie (EHS) č. 1445/93 [7], naposledy zmenené a doplnené nariadením (ES) č. 1410/1999, prepočítavací kurz uplatniteľný na každoročný prevod na národnú menu maximálnej pomoci na hektár na zlepšenie kvality a marketingu orechov a semien svätojánskeho chleba stanovenej v článku 2 nariadenia Rady (EHS) č. 790/89 [8], naposledy zmeneného a doplneného nariadením Komisie (ES) č. 1825/97 [9], je priemerom, vypočítaným v časovom pomere, výmenných kurzov platných počas mesiaca pred 1. januárom ročného referenčného obdobia v zmysle článku 19 nariadenia Komisie (EHS) č. 2159/89 [10], ktoré bolo naposledy zmenené a doplnené nariadením (ES) č. 1363/95 [11].
(4) V zmysle článku 6 ods. 2 nariadenia Komisie (EHS) č. 2700/93 z 30. septembra 1993 o podrobných pravidlách uplatnenia prémie v prospech výrobcov teľacieho a kozieho mäsa [12], ktoré bolo naposledy zmenené a doplnené nariadením (ES) č. 1410/1999, prepočítavací kurz uplatniteľný na čiastku bilancie prémie v sektore teľacieho mäsa je priemerom výmenných kurzov platných v mesiaci pred posledným dňom hospodárskeho roku, na ktorý sa prémia udelila, vypočítaným v časovom pomere.
(5) V zmysle článku 6 ods. 1 nariadenia (EHS) č. 2700/93 zodpovedá prepočítavací kurz, ktorý sa uplatní na čiastky zálohovej platby v sektore teľacieho mäsa, priemeru výmenných kurzov platných v mesiaci predchádzajúcemu prvému dňu hospodárskeho roka, na ktorý sa prémia udelila, vypočítanému v časovom pomere.
(6) Nezrušiteľný stály výmenný kurz medzi gréckou drachmou a eurom Rada ustanovila nariadením (ES) č. 1478/2000 z 19. júna 2000, ktorým sa mení a dopĺňa nariadenie (ES) č. 2866/98 o prepočítavacom kurze medzi eurom a menami členských štátov, ktoré prijímajú euro za národnú menu [13]. Tento kurz je platný s účinnosťou od 1. januára 2001 a uplatňuje sa na opatrenia, ktoré majú určujúcu skutočnosť k tomuto alebo po tomto dátume. V dôsledku toho sa nariadenie (ES) č. 1410/1999 viac neuplatňuje na tieto opatrenia,
PRIJALA TOTO NARIADENIE:
Článok 1
1. Prepočítavací kurz, ktorý sa uplatní:
- na čiastky prémií v sektore hovädzieho a teľacieho mäsa uvedeného v nariadení (ES) č. 1254/1999 [14],
- na maximálnu čiastku na hektár na zlepšenie uvádzania na trh v sektore orechov a semien svätojánskeho chleba stanoveného článkom 2 nariadenia (EHS) č. 790/89,
- na čiastku zálohovej platby uvedenú v druhom pododseku článku 5 ods. 6 nariadenia Rady (ES) č. 2467/98 [15] a čiastku zrážky uvedenú v článku 4 nariadenia Rady (EHS) č. 3493/90 [16] a
- na čiastky štrukturálnej a environmentálnej povahy uvedenéh v článku 5 nariadenia (ES) č. 2799/98
uvádza príloha I.
2. Prepočítavací kurz, ktorý sa uplatní na prémiu a bilanciu uvedenú v štvrtom pododseku článku 5 ods. 6 nariadenia (ES) č. 2467/98 a čiastku zrážky uvedenú v článku 4 nariadenia (EHS) č. 3493/90, uvádza príloha II.
Článok 2
Toto nariadenie nadobúda účinnosť siedmy deň od jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 28. februára 2001